Szentendre Város Önkormányzata pályázatot hirdet

 **„A legszebb virágos előkert, erkély/terasz és ablak”**

címek elnyerésére

Szentendre Város Önkormányzata versenyt hirdet, melynek célja városunk, közvetlen lakókörnyezetünk ápolása, szépítése és a környezettudatos szemlélet erősítése a városban élők összefogásának ösztönzésével.

**Pályázati kategóriák:**

A verseny során három kategóriában keressük a város legszebb virágosítási ötleteit, megvalósításait.

1. A legszebb virágos előkert
2. A legszebb virágos erkély/terasz
3. A legszebb virágos ablak

A versenyre várjuk minden magánszemély, lakóközösség, társasház, intézmény és vállalkozás jelentkezését, akik virágos előkertjük, erkélyük vagy ablakaik szépségével és ápoltságával hozzájárulnak városunk szebbé tételéhez.

**A jelentkezés feltétele:**

A jelentkezéshez pályázati dokumentáció benyújtása szükséges, mely tartalmazza a kitöltött jelentkezési lapot és a fotódokumentációt.

A fotódokumentációt elektronikus úton, e-mailen a kudett.krisztina@szentendre.hu e-mail címre, vagy személyesen illetve postai úton a Városi Ügyfélszolgálati Irodára (2000 Szentendre, Dunakorzó 18.) lehet elküldeni. Az elektronikusan küldött jelentkezés esetén egy küldemény mérete ne legyen nagyobb, mint 20 Mb. (Ha szükséges, akkor a képek több levélmellékletként küldhetőek).

A pályázaton való részvételhez kérjük, töltse ki a **jelentkezési lapot. A jelentkezési lap kitölthető online a** [**www.szentendreihirek.hu**](http://www.szentendreihirek.hu) **oldalon, vagy személyesen a Városi Ügyfélszolgálati Irodán.**

Az eredményhirdetés és díjátadó időpontjáról a résztvevőket telefonon és e-mailben értesítjük.

**A pályázatok benyújtási határideje: 2015. augusztus 23. 24.00.**

A beérkezett pályázatokat szakmai zsűri bírálja el.A határidő lejárta után beérkezett pályázatokat a zsűri nem veszi figyelembe.

**A nyertes pályázatok díjazása:**

A legsikeresebb pályázókat virágosítással, kertrendezéssel, kertészkedéssel kapcsolatos értékes vásárlási utalványokkal jutalmazzuk. Minden kategóriában 1-3. helyezettet díjazunk.

I. helyezett: 50. 000 Ft értékű utalvány

II. helyezett: 30. 000 Ft értékű utalvány

III. helyezett: 20. 000 Ft értékű utalvány

A kategóriák győzteseit pedig a kategóriának megfelelő legszebb virágos kert / erkély / ablak 2015-ös emléktáblával jutalmazzuk.

Az értékelés során, a pályázó kertek, erkélyek és ablakok rendezettségét, tisztaságát, igényességét, a saját kialakítású kertek, virágosítások ötletességet értékeljük.

**Pályázati feltételek:**

Az alkotásokból a pályázat kiírói kiállítást rendezhetnek. A pályázati anyag beküldésével a pályázó, vagy törvényes képviselője elfogadja a pályázat feltételeit és egyben hozzájárul, hogy a rendezők a pályázattal kapcsolatos elektronikus és nyomtatott publikációkban képeiket térítésmentesen használják az alkotó nevének feltüntetésével.

**További információ:**

Részletes tájékoztatás a 06/26 300-407-as telefonszámon, vagy a kudett.krisztina@szentendre.hu e-mail címen kérhető